Blaze7451/Wiki-th-20250601 huggingface dataset:
เมาส์ออนมาร์ส

เมาส์ออนมาร์ส (Mouse On Mars) เป็นวงดนตรีในแนวอินเทลลิเจนท์แด๊นซ์มิวสิก ก่อตั้ง ตั้งแต่ พ.ศ. 2536 ประกอบด้วยสมาชิก  Andi Toma และ Jan St. Werner

**Albums**
1994 Vulvaland 
*1995 Iaora Tahiti 
*1997 Autoditacker 
*1997 Instrumentals 
*1998 Glam 
*2000 Niun Niggung 
*2001 Idiology 
*2004 Radical Connector 
*2005 Live 04 
*2006 Varcharz 
*2007 Tromatic Reflexxions (with Mark E. Smith as Von Südenfed) 

**Compilations**
1994 Trance Europe Express - Volume 3 cd02 track 01:-Mouse On Mars Maus Mobil (6:30)
*1998 "1001" on In Memoriam Gilles Deleuze on the label Mille Plateaux 
*2003 Rost Pocks: The EP Collection 
*2006 silver monk time - a tribute to the monks (29 bands cover the MONKS) label play loud! productions 

**Singles / EPs**
1994 Frosch 
*1995 Bib 
*1995 Saturday Night Worldcup Fieber 
*1997 Cache Coeur Naif 
*1997 Twift 
*1999 Pickly Dred Rhizzoms 
*1999 Distroia 
*1999 Diskdusk 
*2001 Actionist Respoke 
*2002 Do It 
*2002 Agit Itter It 
*2005 Wipe That Sound
หมวดหมู่:กลุ่มดนตรีสัญชาติเยอรมัน
หมวดหมู่:กลุ่มดนตรีที่ก่อตั้งในปี พ.ศ. 2536
จักรพรรดิจิ้นหมิ่น

จักรพรรดิจิ้นหมิ่น (p=Jìn Mǐn Dì; ค.ศ. 313 − 318, พ.ศ. 856 − 861) จักรพรรดิองค์สุดท้ายแห่งราชวงศ์จิ้นตะวันตก ทรงครองราชย์สืบต่อจากจักรพรรดิจิ้นหฺวาย ประสูติเมื่อปี ค.ศ. 300 (พ.ศ. 843)
จักรพรรดิจิ้นหมิ่น ถูกยกขึ้นเป็นจักรพรรดิแทนจักรพรรดิจิ้นหฺวาย ที่ถูกหลิวซงสำเร็จโทษ ขณะพระชนม์เพียง 13 พรรษา ต่อมาใน ค.ศ. 316 (พ.ศ. 859) ทรงถูกหลิวซงบุกเข้าฉางอัน จับสำเร็จโทษในอีก 2 ปีต่อมา ขณะพระชนม์เพียง 16 พรรษาทำให้ราชวงศ์จิ้นตะวันตกล่มสลายลง และสุมารุ่ยเชื้อพระวงศ์ ได้ขึ้นครองราชย์เป็น จักรพรรดิจิ้นหยวนตี้ และสถาปนาราชวงศ์จิ้นตะวันออกขึ้น
318
หมิ่น
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์
คนกับควาย

คนกับควาย เป็นเพลงเพื่อชีวิตที่มีชื่อเสียงของวงคาราวาน ขับร้องโดย สุรชัย จันทิมาธร จากทำนองเพลง "Master of War" ของ บ็อบ ดิลลัน แต่งคำร้องภาษาไทยโดย สมคิด สิงสง
ได้ฟังเพลง Master of War และเพลงอื่นๆ ของ บ็อบ ไดแลน เป็นครั้งแรกจากแผ่นเสียงที่บ้านของเสถียร จันทิมาธร และชื่นชอบทำนอง จนนำมาหัดเล่นอยู่เสมอ วันหนึ่งสมคิด สิงสง ที่พักอยู่ด้วยกันได้ยินเข้าจึงชักชวนให้แต่งคำร้องภาษาไทย โดยสมคิดเล่นไวโอลิน สุรชัยเล่นกีตาร์
เพลงคนกับควาย ได้แสดงสู่สาธารณะเป็นครั้งแรก โดยสุรชัย จันทิมาธร มีเพื่อน ๆ ยืนเคียงข้าง เช่นสมคิด สิงสง วิสา คัญทัพ ในเป็นต้น ในงานแต่งงานของวีระประวัติ วงศ์พัวพันธุ์ เพื่อนนักเขียนในกลุ่ม "พระจันทร์เสี้ยว" และเริ่มเป็นที่รู้จักในวงกว้าง จากการแสดงในงานนิทรรศการเพลงเพื่อชีวิต ที่มหาวิทยาลัยธรรมศาสตร์ โดยสุรชัย และวีระศักดิ์ สุนทรศรี  ร่วมกันเล่นเพลง คนกับควาย เปิบข้าว และข้าวคอยฝน  และบันทึกเสียงเป็นครั้งแรกโดยคาราวานทั้งวง ที่ห้องอัด "คิงส์ซาวด์" เมื่อกลางปี พ.ศ. 2518 
ภายหลังเหตุการณ์ 6 ตุลา ในปี พ.ศ. 2519 เทปมาสเตอร์ของอัลบัมคนกับควายถูกทำลายทิ้งทั้งหมด เพื่อความปลอดภัยของผู้ปกครอง  ภายหลังจึงได้มีการทำมาสเตอร์ขึ้นมาใหม่ในปี พ.ศ. 2538 โดยใช้ต้นฉบับจากแผ่นเสียง
เพลงนี้ถูกแปลงเป็นเพลงลูกทุ่ง โดยสดใส รุ่งโพธิ์ทอง ชื่อเพลง "เราคนจน" และต่อมา ยอดรัก สลักใจ ได้นำมาร้องใหม่อีกครั้ง 

**นักดนตรี**
 สุรชัย จันทิมาธร - ร้องนำ, คอร์ดกีต้าร์- มงคล อุทก - ร้องประสานเสียง, พิณ, เม้าท์ออร์แกน- ทองกราน ทานา - ลีดกีต้าร์, ไวโอลิน, สไลด์กีต้าร์- วีระศักดิ์ สุนทรศรี - คอร์ดกีต้าร์, เบส- พงษ์เทพ กระโดนชำนาญ - กลอง, ฟลุต

**อ้างอิง**

**แหล่งข้อมูลอื่น**
  แผ่นคาราวาน ชุด คนกับควาย เวอร์ชัน อเมริกา ที่ว่ากันว่าหายากที่สุดfix-attempted=yes 
หมวดหมู่:เพลงไทย
หมวดหมู่:เพลงเพื่อชีวิต
หมวดหมู่:เพลงของคาราวาน
หมวดหมู่:เพลงในปี พ.ศ. 2518
คอฟฟินไนต์

คอฟฟินไนต์ (Coffinite) เป็นแร่ยูเรเนียมซิลิเกต ผงมีสีดำเทา เปราะแตกง่าย แตกแบบก้นหอย มีสูตรโครงสร้างเป็น U(SiO4)1-x(OH)4x
ถูกค้นพบครั้งแรกในปี พ.ศ.2497 ที่เหมืองลาซาล รัฐโคโลราโดและถูกตั้งชื่อโดย รูเบน แคลร์ คอฟฟิน (Reuben Clare Coffin, 1886 - 1972) นักธรณีวิทยาชาวอเมริกัน

**อ้างอิง**

**แหล่งข้อมูลอื่น**
หมวดหมู่:แร่ยูเรเนียม
หมวดหมู่:แร่ซิลิเกต
หมวดหมู่:แร่ไฮดรอกไซด์
จักรพรรดิซ่งกวังจง

ซ่งกวังจง (p=Sòng Guāngzōng; 30 กันยายน ค.ศ. 1147 – 17 กันยายน ค.ศ. 1200) ชื่อตัวว่า จ้าว ตุน (p=Zhào Dūn) เป็นจักรพรรดิองค์ที่ 12 ของราชวงศ์ซ่ง (宋朝) แห่งจักรวรรดิจีน และเมื่อแบ่งราชวงศ์ซ่งออกเป็นสมัยเหนือกับสมัยใต้ นับเป็นจักรพรรดิองค์ที่ 3 ของราชวงศ์ซ่งใต้ (南宋朝) เสวยราชย์ตั้งแต่ ค.ศ. 1189 จนสละราชบัลลังก์ใน ค.ศ. 1194
จ้าว ตุน เป็นโอรสองค์ที่ 3 ของจ้าว เชิ่น (趙昚) ซึ่งเสวยราชย์เป็นจักรพรรดิซ่งเซี่ยวจง (宋孝宗) กับนางกัว (郭氏) ชายาคนแรกของจ้าว เชิ่น ผู้ซึ่งเมื่อเสียชีวิตแล้วได้รับการสถาปนาขึ้นเป็นพระมเหสี ฐานันดรศักดิ์ว่า "เฉิงมู่หฺวังโฮ่ว" (成穆皇后)
ในวัยเด็ก จ้าว ตุน เป็นโรคอารมณ์สองขั้วหรือโรคประสาทขั้นรุนแรง
ค.ศ. 1189 จ้าว ตุน อายุได้ 42 ปี จ้าว เชิ่น บิดาของเขา สละราชสมบัติให้แก่เขา แต่เมื่อครองราชย์ไปได้สักพัก จ้าว ตุน กลับติดสุรายาเมาจนจิตฟั่นเฟือน ครั้นบิดาสิ้นลงใน ค.ศ. 1194 เขาก็ไม่ยอมร่วมกระบวนแห่ศพ เพราะถูกหลี่ เฟิ่งเหนียง (李鳳娘) มเหสีของเขา ยุยง ดังนั้น อู๋ไท่โฮ่ว (吳太后) ย่าบุญธรรมของเขา จึงบีบให้เขาสละราชสมบัติให้จ้าว โค่ว (趙擴) บุตรชาย ขึ้นสืบราชสมบัติต่อเป็นจักรพรรดิซ่งหนิงจง (宋寧宗) หลังจากนั้น จ้าว ตุน ประสบภาวะทางจิตจนล้มป่วยหนัก เชื่อกันว่า เป็นสาเหตุให้เขาถึงแก่ชนมชีพใน ค.ศ. 1200 ณ เช่าซิง (绍兴) ในเจ้อเจียง (浙江)

**ครอบครัว**
 บิดามารดา- บิดา: จ้าว เชิ่น (趙昚; ค.ศ. 1127–1194) ซึ่งเสวยราชย์เป็นจักรพรรดิซ่งเซี่ยวจง (宋孝宗)- มารดา: นางกัว (郭氏; ค.ศ. 1126–1156) ชายาคนแรกของจ้าว เชิ่น ผู้ซึ่งเมื่อเสียชีวิตแล้วได้รับการสถาปนาขึ้นเป็นพระมเหสี ฐานันดรศักดิ์ว่า "เฉิงมู่หฺวังโฮ่ว" (成穆皇后)
 คู่ครองและบุตร- หลี่ เฟิ่งเหนียง (李鳳娘; ค.ศ. 1144–1200), ได้เป็นพระมเหสี ฐานันดรศักดิ์ว่า "ฉืออี้หฺวังโฮ่ว" (慈懿皇后)
** มีบุตร 2 คน:
*** จ้าว ถิ่ง (趙挺)
*** จ้าว โค่ว (趙擴; ค.ศ. 1168–1224) ซึ่งขึ้นเสวยราชย์เป็นจักรพรรดิซ่งหนิงจง (宋寧宗)- พระสนมหฺวาง (貴妃黃氏 ค.ศ. –1191) 
** ทารกที่ไม่กำเนิด (ค.ศ. –1191) - หญิงไม่ทราบนาม
** มีบุตรหญิง 3 คน ได้เป็นเจ้าหญิง ฐานันดรศักดิ์ว่า "เหวินอันกงจู่" (文安公主), "เหอเจิ้งกงจู่" (和政公主), และ "ฉีอันกงจู่" (齊安公主)

**อ้างอิง**
 cite book |title = History of Song |editor = Toqto'a |year = 1343 |volume = Volume 36: Biography of Emperor Guangzong
หมวดหมู่:บุคคลที่เกิดในปี พ.ศ. 1690
หมวดหมู่:บุคคลที่เสียชีวิตในปี พ.ศ. 1743
กวังจง
ซ่งกวังจง
ซ่งกวังจง
ซ่งกวังจง
แจ็ก นิโคลสัน

จอห์น โจเซฟ "แจ็ก" นิโคลสัน (John Joseph "Jack" Nicholson) เกิดเมื่อวันที่ 22 เมษายน ค.ศ. 1937 เป็นนักแสดงชาวอเมริกัน
นิโคลสันเคยได้รับการเสนอชื่อเข้าชิงรางวัลออสการ์มาแล้ว 12 ครั้งและได้รับรางวัล 3 ครั้ง สองรางวัลได้รับในสาขานักแสดงยอดเยี่ยมและอีกหนึ่งได้จากนักแสดงสมทบยอดเยี่ยม มีสถิติเทียบเท่า วอลเตอร์ เบรนแนน ที่ได้รับ 3 รางวัล (ในหมู่นักแสดงชาย) แต่เป็นรอง แคธารีน เฮปเบิร์น ที่ได้รับทั้งหมด 4 รางวัล เขายังเป็น 1 ใน 2 นักแสดงชายได้รับการเสนอชื่อเข้าชิงรางวัลออสการ์ทั้งในบทนำและสมทบ ในทุก ๆ ทศวรรษตั้งแต่ยุค 1960 ส่วนอีกคนคือไมเคิล เคน เขาได้รับ 7 รางวัลลูกโลกทองคำ และรับรางวัล Kennedy Center Honor ในปี 2001 
ผลงานแสดงเด่น ๆ ของเขาเช่น Easy Rider, Five Easy Pieces, Chinatown, One Flew Over the Cuckoo's Nest, The Passenger, The Shining, Terms of Endearment, Batman, A Few Good Men, As Good as It Gets, About Schmidt, Something's Gotta Give, และ The Departed
หมวดหมู่:นักแสดงอเมริกัน
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายดัตช์
หมวดหมู่:บุคคลจากนครนิวยอร์ก
จักรพรรดิเหลียวซื่อจง

สมเด็จพระจักรพรรดิเหลียวซื่อจง เป็นพระโอรสในเย่ว์ลู่ทู่อี่และมีศักดิ์เป็นพระนัดดาของจักรพรรดิเหลียวไท่จง (พ.ศ. 1469-1490) เมื่อพระปิตุลาสวรรคตลง
พระองค์จึงขึ้นครองราชย์เป็นจักรพรรดิเหลียวซื่อจง จักรพรรดิองค์ที่ 3 แห่งราชวงศ์เหลียว ทรงครองราชย์ระหว่างพ.ศ. 1490-1494 ในปีพ.ศ. 1494
(ค.ศ. 951) ปีที่4ในรัชกาลทรงถูกปลงพระชนม์
พระราชบิดา:- เย่ว์ลี่ทู่อี่
ด้านครอบครัว
*พระมเหสีและพระสนม
**พระมเหสีเจิน (皇后甄氏)
**พระมเหสีเซียวซาเกอจือ(皇后萧撒葛只)
**พระสนมซัวลี่
**พระสนมพูเกอ
*พระโอรส
**เย่ว์ลู่เสียน
**เย่ว์ลู่จื่อโม่
951
ซื่อจง
เหลียวซื่อจง
ลาน่า แลงก์

Kristen Kreuk Coatลานา แลงก์ (Lana Lange) ปรากฏตัวครั้งแรกในหนังสือการ์ตูนชุด Superman เล่มที่ 1 ตอนที่ 1 ปี ค.ศ. 1939 ในฐานะแฟนเก่าของ Clark  Kent และในภาพยนตร์เรื่อง Superman III ลานาแลงก์ ปรากฏตัวในฐานะภรรยาของ Pete Ross ผู้ขี้เมาและในซีรีส์เรื่อง สมอลล์วิลล์ ปัจจุบัน ลานา แลงก์ ในเวอร์ชันนี้คือ คริสติน ครุก (Kristian Kreuk)

**อ้างอิง**

**แหล่งข้อมูลอื่น**
  สมอลวิลล์แอทไทยแลนด์ date=2010-01-13 -  ลาน่า แลงก์ ใน  สมอลล์วิลล์ วิกิ
หมวดหมู่:สมอลล์วิลล์
หมวดหมู่:ตัวละครดีซีคอมิกส์
หมวดหมู่:ตัวละครที่เป็นเชียร์ลีดเดอร์
เก้าอี้

เก้าอี้ คือที่นั่งประเภทหนึ่ง โดยมักจะเป็นที่นั่งสำหรับคนเดียว โดยในส่วนที่นั่งจะอยู่เหนือจากระดับพื้น มีขาเก้าอี้ 4 ขารองรับข้างใต้ ส่วนเก้าอี้ที่นั่งได้มากกว่า 1 คน อาจเรียกว่าโซฟา
เก้าอี้ที่พบในประวัติศาสตร์เช่น เก้าอี้ของกรีก ที่คาดว่าน่าจะสร้างราว 600 ปีก่อนคริสต์ศักราช เป็นเก้าอี้สี่ขาตัวตรงและมีพนักพิงตั้งตรง ถัดมาเป็นเก้าอี้ในประเทศจีน ในสมัยราชวงศ์ถัง (ค.ศ. 618-907)
ในปัจจุบัน วัสดุที่ใช้ทำเก้าอี้มีความหลากหลายมากขึ้น ไม่ว่าจะทำจาก เก้าอี้ไม้ เก้าอี้โลหะ เก้าอี้พลาสติก เริ่มมีการผลิตและใช้งานเป็นจำนวนมาก ใช้ทุกระดับชั้น มีการออกแบบดีไซน์เก้าอี้หลากลายมากมาย
สำหรับคำว่า เก้าอี้ นั้น เป็นคำมาจากภาษาจีนแต้จิ๋ว ตรงกับภาษาจีนกลางว่า เจียวอี่ (交椅 jiāoyǐ) ซึ่งเป็นเก้าอี้ชนิดหนึ่ง มีพนัก มีขาแบบไขว้กัน สามารถพับเก็บได้

**อ้างอิง**
หมวดหมู่:เครื่องเรือน

หมวดหมู่:คำและวลีภาษาแต้จิ๋ว
ฮัตโตริ ฮันโซ

ฮัตโตะริ ฮันโซ
ฮัตโตะริ ฮันโซ (服部 半蔵, Hattori Hanzō) (ค.ศ. 1542 - 23 ธันวาคม ค.ศ. 1596)   บางครั้งรู้จักในชื่อ ฮัตโตะริ มะซะนะริ (服部 正成) หรือ ฮัตโตะริ มะซะชิเงะ เป็นบุตรของ ฮัตโตะริ ยาสึนางะ ที่เป็นหัวหน้าของกลุ่มนินจาอิงะ แต่ไม่รู้แน่ชัดว่าฮันโซ ฝึกวิชานินจาเมื่อใด  ตระกูลเขารับใช้ตระกูลมะสึไดระ หรือ ที่รู้จักกันในตอนหลังว่าตระกูลโทะกุงะวะ
ฮันโซอาจจะเกิดและเติบโตที่แคว้นมิคะวะ แต่เขาก็กลับไปเยี่ยมครอบครัวของเขาที่หมู่บ้านนินจาอิงะบ่อยๆ  เขาเป็นนักดาบที่คล่องแคล่ว นักวางแผน เชี่ยวชาญด้านการใช้หอก และสำเร็จวิชานินจาขั้นสูง
หลังเหตุการณ์ที่วัดฮนโนจิ ในเวลานั้น อิเอะยะซุได้นำกำลังภายใต้ของขุนศึก อะนะยะมะ ไบเซะสึ (โนบุคิมิ) เข้าโจมตีอะเคะจิ มิสึฮิเดะ แต่ด้วยกำลังที่น้อยกว่าประกอบกับตัวไบเซะสึก็ถูกยิงเสียชีวิตในที่รบ พวกเขาต้องหนีตายกลับมิคะวะ ระหว่างการหลบหนีการตามล่าจากทหารของมิสึฮิเดะ คณะของอิเอะยะซุก็ได้หนีเข้าไปในแถบอิงะซึ่งเคยเป็นเขตอิทธิพลของนินจาอิงะมาก่อน แต่พวกเขาก็ยังไม่ปลอดภัยเสียทีเดียว เพราะนอกจากทหารของมิสึฮิเดะที่ยังตามล่าพวกเขานั้น ยังมีพวกโจรป่าคอยตามล่าอีกเพราะหวังเอาหัวของอิเอะยะซุไปแลกรางวัลกับกองทัพอะเคะจิ ในเวลานี้ฮันโซได้เสนอความคิดว่า ควรใช้เส้นทางลัดตัดผ่านหมู่บ้านอิงะไป ซึ่งมีเพียงฮันโซที่รู้ว่าหมู่บ้านนั้นอยู่ที่ไหน  หลังการเจรจาซึ่งใช้เวลาไม่นาน กองทัพนินจาอิงะจึงให้ความคุ้มครองอิเอะยะซุและพาเขากลับมิคะวะอย่างปลอดภัย
ฮัตโตะริ ฮันโซ มีบุตรชายอายุ 18 ปี ชื่อมะซะนะริเหมือนกันแต่สะกดด้วยคันจิคนละแบบ มะซะนะริรับช่วงฝึกเป็นนินจาต่อจากบิดา แต่ฝึกวิชานินจุสึไม่สำเร็จ และไม่ได้รับการยอมรับให้เป็นหนึ่งในนินจาของอิงะ และไม่ได้รับการยอมรับจากพวกนินจาด้วย
ฮันโซเสียชีวิตในปี ค.ศ. 1596 รวมอายุ 55 ปี เชื่อกันว่าเขาถูกฟูมะ โคะทะโร ซึ่งเป็นนินจาของตระกูลโฮโจสังหาร  ฮัตโตะริ ฮันโซได้รับการยอมรับว่าเป็น 1 ในสุดยอดนินจาเช่นเดียวกับฟูมะ โคะทะโร

**วัฒนธรรมสมัยนิยม**
ชื่อของเขาได้มีการถูกนำมาใช้ในการ์ตูนในหลายเรื่อง เช่น - นินจาฮัตโตริ จาก ฮัตโตริ คันโซ และ ฮัตโตริ ชินโซ- ยอดนักสืบจิ๋วโคนัน จาก ฮัตโตริ เฮย์จิ, ฮัตโตริ เฮย์โซ และ ฮัตโตริ ชิซึกะ- อินาสึมะอีเลฟเวน จาก ฮัตสึโทริ ฮันโซ, อิชิไดระ ฮันโซ และ ฮัตโตริ ฮันตะ- นินจาคาถาโอ้โฮเฮะ จาก ฮันโซ (นินจาคาถาโอ้โฮเฮะ)- วันพีซ จาก ฮัตโตริ (วันพีซ), ฮันโซ (วันพีซ)- ฮันเตอร์ x ฮันเตอร์ จาก ฮันโซ (ฮันเตอร์ x ฮันเตอร์)- มิรุโมะ ภูตจิ๋วจอมยุ่ง จาก ฮันโซ (มิรุโมะ ภูตจิ๋วจอมยุ่ง)- ขบวนการตูบน้อยนักสู้ จาก ฮันโซ (ขบวนการตูบน้อยนักสู้)- โปเกมอน จาก ฮันโซ (พ็อกเก็ตมอนสเตอร์ แอดวานซ์ เจเนอเรชัน) และ ฮันโซ (พ็อกเก็ตมอนสเตอร์ XY)- โอเวอร์วอตช์ จาก ฮันโซ (โอเวอร์วอตช์)- ซามูไรสปิริตส์ จาก ฮัตโตริ ฮันโซ (ซามูไรสปีริท)- เวิลด์ฮีโร่ จาก ฮัตโตริ ฮันโซ (เวิลด์ฮีโร่)

**ดูเพิ่ม**
 นินจา

**แหล่งข้อมูลอื่น**
หมวดหมู่:บุคคลที่เกิดในปี พ.ศ. 2085
หมวดหมู่:นินจา
หมวดหมู่:บุคคลในยุคอาซูจิ–โมโมยามะ
1596
หนอนผีเสื้อ

หนอนผีเสื้อทั่วไป
ไฟล์:Chenille de Grand porte queue (macaon) Fausses pattes.jpg|thumb| Proleg Papilio machaon
บุ้งผีเสื้อยิปซี
หนอนผีเสื้อ หรือ หนอนแก้ว หมายถึงตัวอ่อนของผีเสื้อ หนอนผีเสื้อจะกินแต่ใบไม้สด ลักษณะของมันเป็นตัวสีเขียวมีลายกลมๆ เป็นสีดำๆมันคลานอย่างเชื่องช้ามันใช้เวลาเดิน 1 ไม้บรรทัดใช้เวลาเพียง 1-2 นาที เป็นระยะเวลาที่มันใช้ชีวิตด้วยการกินใบไม้ ขนาดของลำตัวประมาณ 6-8 ซม. ตัวอ้วนกลม เป็นหนอนที่กินอย่างเดียว
หนอนผีเสื้อชนิดที่มีขนยาวปกคลุมทั้งตัวเรียกว่า บุ้ง หรือ ร่าน ขนเหล่านี้มีพิษ ถ้าสัมผัสจะทำให้เกิดอาการแสบร้อนและคัน บุ้งเป็นหนอนผีเสื้อหลายชนิดและหลายวงศ์เช่นในวงศ์ Arctiidae, Lymantriidae, Lasiocampidae
หมวดหมู่:ผีเสื้อ
โพรสตาแกลนดิน

ไฟล์:Prostaglandin E1.svg|thumb|right|E1 - อัลโพรสตาดิล (Alprostadil)
ไฟล์:Prostacyclin-2D-skeletal.png|thumb|I2 - โพรสตาไซคลิน (Prostacyclin)
โพรสตาแกลนดิน (prostaglandin) เป็นกลุ่มของสารประกอบจำพวกลิพิดซึ่งสร้างมาจากกรดไขมันและทำหน้าที่สำคัญหลายอย่างในร่างกายสัตว์ สารประกอบโพรสตาแกลนดินประกอบด้วยคาร์บอน 20 อะตอม และมีวงแหวน 5 อะตอมคาร์บอน (5-carbon ring)
โพรสตาแกลนดินเป็นสารตัวกลาง (mediator) และทำหน้าที่ให้เกิดอาการปวดและเหนี่ยวนำให้เกิดพยาธิสภาพของโรค เช่น โรคความดันโลหิตสูง, มะเร็ง และการอักเสบ เป็นต้น ทั้งโพรสตาแกลนดิน, ทรอมบอกเซน (thromboxane) , และโพรสตาไซคลิน (prostacyclin) เป็นอนุพันธ์ของกรดไขมันที่เรียกว่ากลุ่มโพรสตานอยด์ (prostanoid) ซึ่งเป็นกลุ่มย่อยของพวกไอโคซานอยด์ (eicosanoid)

หมวดหมู่:ฮอร์โมน
หมวดหมู่:ลิพิด
พระเยซูทรงจำแลงพระกาย

ไฟล์:Transfiguration by Lodovico Carracci.jpg|thumb|200px|ภาพ “พระเยซูทรงจำแลงพระกาย” วาดโดยลูโดวีโก การ์รัจจี ในปี ค.ศ. 1594
พระเยซูทรงจำแลงพระกาย(โปรเตสแตนต์) หรือพระเยซูเจ้าทรงสำแดงพระองค์อย่างรุ่งโรจน์ (คาทอลิก) (Transfiguration of Jesus) เป็นฉากหนึ่งของภาพชุดชีวิตของพระเยซูที่บันทึกในพระวรสารสหทรรศน์ ซึ่งเป็นเหตุการณ์ที่พระเยซูสำแดงพระองค์บนภูเขาลูกหนึ่ง (มัทธิวNIV, มาระโก NIV, ลูกา NIV) พระกายของพระเยซูมีรัศมีเรืองรอง และตรัสกับโมเสสและเอลียาห์ ขณะนั้นพระยาห์เวห์เรียกพระเยซูว่าเป็น “บุตรสุดที่รักของเรา” เหมือนตอนพระเยซูทรงรับบัพติศมา การจำแลงพระกายจึงทำให้พระองค์ดูเหนือกว่าโมเสสและเอลียาห์ซึ่งเป็นผู้เผยพระวจนะในศาสนายูดาห์ และเป็นการสนับสนุนในตัวพระองค์ว่าเป็น “พระบุตรพระเป็นเจ้า” แต่พระเยซูทรงสั่งให้ซีโมนเปโตร ยากอบ บุตรเศเบดี และยอห์นอัครทูต ซึ่งอยู่ในเหตุการณ์ต้องเก็บเรื่องนี้เป็นความลับจนกว่าพระองค์จะคืนพระชนม์หลังจากถูกตรึงที่กางเขน
การจำแลงพระกายถือเป็นหนึ่งในห้าเหตุการณ์สำคัญในชีวิตของพระเยซู อีกสี่เหตุการณ์ที่เหลือ ได้แก่ การรับบัพติศมา การถูกตรึงที่กางเขน การกลับคืนพระชนม์ และการเสด็จขึ้นสวรรค์
คริสตจักรโรมันคาทอลิกกำหนดวันฉลองเหตุการณ์นี้ในวันที่ 6 สิงหาคมของทุกปี โดยเรียกว่า "วันฉลองพระเยซูเจ้าทรงประจักษ์พระวรกาย" ส่วนคริสตจักรอีสเทิร์นออร์ทอดอกซ์ กำหนดฉลองเหตุการณ์นี้ในวันที่ 19 สิงหาคมของทุกปี ตามปฏิทินจูเลียน โดยเรียกว่า "วันฉลองพระเยซูเจ้าทรงจำแลงพระวรกาย"

**อ้างอิง**

**แหล่งข้อมูลอื่น**
  รูปเคารพและโมเสกเกี่ยวกับพระเยซูทรงจำแลงพระกาย
หมวดหมู่:พระเยซู
หมวดหมู่:วันสำคัญทางศาสนาคริสต์
หมวดหมู่:เหตุการณ์ในพระวรสาร
หมวดหมู่:การอัศจรรย์ในพันธสัญญาใหม่
โมโนไซต์

ภาพวาดของเม็ดเลือดขาวโมโนไซต์
โมโนไซต์ (monocyte) เป็นเม็ดเลือดขาวชนิดหนึ่ง และเป็นส่วนหนึ่งของระบบภูมิคุ้มกันของร่างกายมนุษย์ โมโนไซต์ปกติจะมีประมาณ 3 - 5 % มีอายุ 5 - 6 วัน ทำหน้าที่กำจัดสิ่งแปลกปลอมด้วยวิธีฟาโกไซโทซิส มีความสามารถสูงพอ ๆ กับ นิวโทรฟิล (neutrophil) และสร้าง แอนติบอดี (antibody) ต่อต้านเชื้อโรค
หน้าที่ของโมโนไซต์ (monocyte) โมโนไซต์ มีหน้าที่ป้องร่างกายเช่นเดียวกับนิวโทรฟิล สามารถกินเชื้อจุลินทรีย์ เช่น แบคทีเรีย เชื้อรา ยีสต์ หรือแม้แต่เม็ดเลือดแดง โดยที่โมโนไซต์สามารถกินของใหญ่ ๆ ได้ บางทีจึงเรียกกันว่า แมคโครเฟจ (macrophage) เทียบกับ นิวโตรฟิล ซึ่งเรียกว่า ไมโครเฟจ (microphage) โมโนไซต์ มีชีวิตในกระแสโลหิตที่หมุนเวียนเพียงระยะสั้นเท่านั้น ก่อนที่จะเคลื่อนย้ายเข้าสู่เนื้อเยื่อ แล้วเปลี่ยนรูปร่างกลายเป็น ฮิสติโอไซท์ (Histiocyte) 
หมวดหมู่:เม็ดเลือดขาว
หมวดหมู่:เซลล์เม็ดเลือด
หมวดหมู่:เซลล์
หมวดหมู่:ชีววิทยาของเซลล์
โฟร์ฮีโร

4 Hero หรืออาจสะกดอย่างอื่นเช่น 4hero, หรือ 4-Hero คือวงดนตรีแนวอีเล็กโทรนิก ประกอบไปด้วย 2 หนุ่มชาวอังกฤษ Marc Mac และ Dego
อัลบั้มนี้เป็นอัลบั้มชุดที่ 8 ของพวกเขา 4Hero เริ่มตั้งวงมาตั้งแต่ปี 1990 โดยมีอัลบั้มชื่อชุด In Rough Territory เป็นอัลบั้มชุดแรก ออกกับตราสังกัดแผ่นเสียงอินดี้ที่ชื่อ Reinforced หลังจากนั้นในปี 1994 ก็ออกชุด Parallel Universe ก่อนจะย้ายมาอยู่สังกัดเพลงแดนซ์ของอังกฤษอย่าง Talkin' Loud และออกอัลบั้มมาแล้วทั้งหมด 3 อัลบั้มคือ 2 Pages ในปี 1998, 2 Pages Reinterpretations ในปี 1999 และอัลบั้ม Creating Patterns ในปี 2001 ต่อมา ออกอัลบั้มชื่อชุด Play With the Changes ในปี 2007
อัลบั้มชุด Creating Patterns นี้ 4Hero เป็นผู้แต่งเองทั้งหมด โดยได้ศิลปินรับเชิญอย่าง Jill Scott, Ursula Rucker และ Mark Murphy มาร่วมร้องให้ในเพลง Another Day, Time และ Twelve Tribes ตามลำดับ
อัลบั้มชุด Play With the Changes นี้ 4Hero เป็นผู้แต่งเองทั้งหมด โดยได้ศิลปินรับเชิญอย่าง Lady Alma, Ursula Rucker และ Carina Andersson และ Jack Davey, Face, Darien Brockington, Larry Mizell, Talita Long Bémbé Ségué, Kaidi Tatham, Terry Devos, Jody Watley, มาร่วมร้องให้ในเพลง Morning Child, Take My Time และ Look Inside ตามลำดับ

**ผลงานอัลบั้ม**
 In Rough Territory (1991)- Parallel Universe (1995)- Two Pages (1998)- Two Pages Reinterpretations (1999)- Creating Patterns (2001)- The Remix Album (2004)- 4hero present Brazilika (2006)- Play With The Changes (2007)

**ซิงเกิล**
 The Scorcher / Kirk's Back (1990)- No Sleep Raver / Marimba (1991)- The Head Hunter (1991)- Cookin Up Ya Brain / Where's The Boy? (1992)- Where's The Boy / Cooking Up Yah Brain (1992)- Better Place (US House Remixes) (1993)- Golden Age (1993)- Journey From The Light (1993)- Universal Love (1994)- Mr. Kirk (1995)- Hero / Lullaby (1997)- We Who Are Not As Others (1998)- Les Fleur (2001)- 9x9 (Marcus Intalex & ST Files Remixes) (2002)- Hold It Down Talkin' Loud (2002)- Mr. Kirk's Nightmare (2003)- Submerso (2003)- Terminator 2 / Journey From The Light (2004)- Morning Child (2007)- Look Inside (2008)
หมวดหมู่:กลุ่มดนตรีอิเล็กทรอนิกส์สัญชาติอังกฤษ
เซลล์ทีเฮลเปอร์

Antigen กระตุ้นให้ T cell เปลี่ยนเป็น "cytotoxic" CD8+ cell หรือ "helper" CD4+ cell
เซลล์ทีเฮลเปอร์ (T helper cell, effector T cells, Th cells) เป็นชนิดย่อยชนิดหนึ่งของเซลล์เม็ดเลือดขาวลิมโฟไซต์ชนิดเซลล์ทีที่มีบทบาทสำคัญในการสร้างและพัฒนาความสามารถของระบบภูมิคุ้มกันของร่างกาย เซลล์เหล่านี้มักไม่มีบทบาทในการทำลายเซลล์อื่นหรือจับกินสิ่งแปลกปลอม ไม่สามารถฆ่าเซลล์เจ้าบ้านที่ติดเชื้อหรือฆ่าจุลชีพก่อโรคได้ และถ้าไม่มีเซลล์ระบบภูมิคุ้มกันอื่น ๆ เซลล์ชนิดนี้อาจถูกมองว่าไม่มีประโยชน์ได้ เซลล์ทีเฮลเปอร์มีบทบาทในการกระตุ้นและชี้นำการทำงานของเซลล์ระบบภูมิคุ้มกันอื่น ๆ และถือว่ามีบทบาทสำคัญในระบบภูมิคุ้มกัน มีส่วนจำเป็นในการระบุการเปลี่ยนคลาสแอนติบอดีของเซลล์บี มีบทบาทในการกระตุ้นและการเจริญของเซลล์ทีไซโตท็อกซิก และมีบทบาทในการเพิ่มขีดความสามารถในการทำลายแบคทีเรียของฟาโกไซต์อย่างแมโครฟาจได้ บทบาทต่อเซลล์อื่น ๆ เหล่านี้เองที่ทำให้เซลล์ชนิดนี้ถูกเรียกว่าเซลล์ทีเฮลเปอร์
เชื่อกันว่าเซลล์ทีเฮลเปอร์ที่เจริญเต็มที่จะมีโปรตีนผิวหน้า CD4 แสดงออกอยู่เสมอ เซลล์ทีที่แสดงออกถึง CD4 จะถูกเรียกว่า เซลล์ที CD4+ มักถือกันว่าเซลล์ที CD4+ เป็นเซลล์ก่อนหน้าที่จะถูกกำหนดบทบาทเป็นเซลล์ทีเฮลเปอร์ ถึงแม้จะมีข้อยกเว้นที่พบไม่บ่อยบางอย่างก็ตาม ตัวอย่างเช่น ยังมีชนิดย่อยอื่น ๆ ของเซลล์ทีเรกูลาทอรี เซลล์ทีเอ็นเค และเซลล์ทีไซโตท็อกซิก ที่ปรากฏการแสดงออกของ CD4 ด้วยเช่นกัน เซลล์ที่กล่าวภายหลังเหล่านี้ไม่ถือว่าเป็นเซลล์ทีเฮลเปอร์ และจะไม่ถูกกล่าวถึงอีกในบทความนี้
ความสำคัญของเซลล์ทีเฮลเปอร์เห็นได้จากการติดเชื้อเอชไอวี ไวรัสนี้จะติดเชื้อเซลล์ที่แสดงออกถึง CD4 รวมถึงเซลล์ทีเฮลเปอร์ด้วย ในช่วงท้ายของการติดเชื้อเอชไอวี จำนวนของเซลล์ที CD4+ จะลดต่ำลง นำไปสู่ระยะแสดงอาการของการติดเชื้อเอชไอวีที่เป็นที่รู้จักกันในชื่อเอดส์ นอกจากนี้ยังมีโรคที่พบไม่บ่อยอีกบางชนิดที่ทำให้เซลล์ที CD4+ หายไปหรือทำงานไม่เป็นปกติ โรคเหล่านี้ทำให้มีอาการคล้ายคลึงกัน และหลายโรคมีอันตรายถึงชีวิต
หมวดหมู่:ลิมโฟไซต์
หมวดหมู่:วิทยาภูมิคุ้มกัน
หมวดหมู่:เซลล์เม็ดเลือด
หมวดหมู่:โลหิตวิทยา
หมวดหมู่:เซลล์
จักรพรรดิซ่งหนิงจง

สมเด็จพระจักรพรรดิซ่งหนิงจง (宋寧宗,19 พฤศจิกายน 1711-17 กันยายน 1767) พระนามเดิม จ้าว โค่ว เป็นจักรพรรดิองค์ที่ 13 แห่งราชวงศ์ซ่ง และจักรพรรดิองค์ที่ 4 แห่งราชวงศ์ซ่งใต้ พระองค์ครองสิริราชสมบัติจาก ปี ค.ศ. 1194 จนกระทั่งพระองค์สวรรคตในปี ค.ศ. 1224
พระองค์เป็นพระราชโอรสองค์ที่สองและเป็นพระราชบุตรองค์เดียวที่มีพระชนม์ชีพของจักรพรรดิองค์ก่อน จักรพรรดิซ่งกวังจง และเหมือนกับพระราชบิดาของพระองค์ จักรพรรดิซ่งหนิงจงเป็นจักรพรรดิที่อ่อนแอ หลงสุรานารี

**ด้านครอบครัว**
พระมเหสี
**พระมหสีกงซู(恭淑皇后韩氏)
**พระมเหสีกงเซงเรนเลี่ย(恭圣仁烈皇后杨氏) 
**สนมโจ(曹美人) 
*พระโอรส
**จ้าว กง(赵恭)
**จ้าว จุน(赵埈)เกิดจากพระมหสีกงซู
**จ้าว ท่าน(赵坦)เกิดจากพระมหสีกงซู
**จ้าว เจง(赵增)
**จ้าว ตี้(赵觌)
**จ้าง จ๋ง(赵埛)เกิดจากพระมเหสีกงเซงเรนเลี่ย
**จ้าว ชี(赵圻)
**จ้าว จื่อ(赵墌)
**จ้าว จี(赵垍)
**จ้าว ตี่(赵坻)
**จ้าว หง(赵竑)
**จ้าว ชุน(赵询)
**จ้าว หยุน(赵昀)
*พระธิดา
**องค์หญิงจื่อกว๋อ(祁国公主)

**อ้างอิง**
หมวดหมู่:บุคคลที่เกิดในปี พ.ศ. 1711
หนิงจง
หมวดหมู่:ราชวงศ์ซ่งใต้
1224
พยาธิกำเนิด

พยาธิกำเนิด (Pathogenesis) เป็นศัพท์ทางการแพทย์ หมายถึงขั้นตอนเหตุการณ์ที่นำไปสู่การเกิดโรค มีที่มาจากศัพท์ภาษากรีก pathos "โรค" และ genesis "กำเนิด"
หมวดหมู่:พยาธิวิทยา
หมวดหมู่:คำศัพท์แพทย์
ฝันสีทอง

ฝันสีทอง เป็นอัลบั้มเดี่ยวชุดแรกของ ดนุพล แก้วกาญจน์ ภายใต้สังกัดนิธิทัศน์ โปรโมชั่น ผลิตและจัดจำหน่ายครั้งแรกในเดือนกุมภาพันธ์ พ.ศ. 2529 โดยบริษัทออนป้า เรคคอร์ด โดยมีวงพลอย และชาตรี คงสุวรรณ จากวงดิ อินโนเซ้นท์  เล่นเป็นวงแบคอัพให้
อัลบั้มชุดนี้จัดเป็นอัลบั้มที่ประสบความสำเร็จอย่างสูง โดยเป็นผลงานของศิลปินเดี่ยวอัลบั้มแรกของประเทศไทยที่สามารถทำยอดขายได้มากกว่า 1 ล้านชุด ภายในปีเดียว
ในปี พ.ศ. 2558 ทางนิธิทัศน์โปรโมชั่น ได้นำอัลบั้มฝันสีทองมาทำการรีมาสเตอร์ ให้คุณภาพเสียงดีขึ้นโดยสราวุธ พรพิทักษ์สุข หรือ วู้ดดี้ และจัดจำหน่ายอีกครั้งในรูปแบบแผ่นซีดีและแผ่นเสียง

**รายชื่อเพลง**
 ทุกเพลงเรียบเรียงโดย ดนุพล แก้วกาญจน์ ยกเว้น
** พังเพย เรียบเรียงโดย พลอย 
** ด้วยมือของเธอ และ ฝันลำเอียง เรียบเรียงโดย ศาสสัณฑ์ บุญญาลัย
** มองโลกให้เป็น เรียบเรียงโดย อนุสาร คุณะดิลก
** เธอ เรียบเรียงโดยชาตรี คงสุวรรณ
** ฝันสีทอง เรียบเรียงโดย ศรายุทธ สุปัญโญ

**นักดนตรีในอัลบั้ม**
 ดนุพล แก้วกาญจน์ - ร้องนำ
พลอย (แบ็คอัพ)- ชาตรี คงสุวรรณ - กีตาร์, แซ็กโซโฟน- อนุสาร คุณะดิลก - เบส- รักษ์ สวัสดิ์ซิตัง - กีตาร์- ศิริศักดิ์ นันทเสน (ติ๊ก ชิโร่) - กลอง- มืด ไข่มุก - กลอง, เพอร์คัสชั่น- อภิไชย เย็นพูนสุข - คีย์บอร์ด- อิศรพงศ์ ชุมสาย ณ อยุธยา - คีย์บอร์ด- สมบูรณ์ สุทธิสัตตบุศย์ - คีย์บอร์ด- วสุ แสงสิงแก้ว - ร้อง, คีย์บอร์ด

**อ้างอิง**
หมวดหมู่:อัลบั้มเพลงของดนุพล แก้วกาญจน์
หมวดหมู่:อัลบั้มเพลงไทยในปี พ.ศ. 2529
หมวดหมู่:อัลบั้มเพลงของค่ายนิธิทัศน์ โปรโมชั่น
เส้นเวลาการค้นพบดาวเคราะห์และดาวบริวารในระบบสุริยะ

เส้นเวลาการค้นพบดาวเคราะห์และดวงจันทร์ในระบบสุริยะ ดังรายการต่อไปนี้ แสดงขั้นตอนการค้นพบเทหวัตถุใหม่เรียงตามลำดับในประวัติศาสตร์
ความหมายของสี
สัญลักษณ์สีในตารางแสดงความหมายถึงดาวเคราะห์และดวงจันทร์บริวารของมัน ดังต่อไปนี้
ดาวเคราะห์
ดาวเคราะห์แคระ หรือดาวที่น่าจะเป็นดาวเคราะห์แคระ

**ยุคก่อนประวัติศาสตร์**
ดาวพฤหัสบดี
center 
ดาวเคราะห์ดวงที่ 5
ดาวเสาร์
center 
ดาวเคราะห์ดวงที่ 6
ดวงจันทร์
center
โลก I
ตามระบบของโคเปอร์นิคัส ดวงจันทร์ไม่นับว่าเป็นดาวเคราะห์ แต่เป็นดาวบริวารที่โคจรรอบโลก เป็นวัตถุเพียงชนิดเดียวในระบบที่ไม่ได้โคจรรอบดวงอาทิตย์

**คริสต์ศตวรรษที่ 17**

**คริสต์ศตวรรษที่ 18**

**คริสต์ศตวรรษที่ 19**

**ต้นคริสต์ศตวรรษที่ 20**

**ปลายคริสต์ศตวรรษที่ 20**

**คริสต์ศตวรรษที่ 21**

**ดูเพิ่ม**
 เส้นเวลาการสำรวจระบบสุริยะ- ระบบสุริยะ

**อ้างอิง**


หมวดหมู่:ระบบสุริยะ
หมวดหมู่:การสำรวจอวกาศ
ยูตากะ นีดะ

ยูตากะ นีดะ (Yutaka Niida; ภาษาญี่ปุ่น:新井田豊) นักมวยสากลชาวญี่ปุ่น

**เกียรติประวัติ**
 แชมป์ญี่ปุ่นรุ่นมินิมัมเวท (2544)
** ชิง 8 มกราคม 2544 ชนะทีเคโอ มาโกโตะ ซูซูกิ () ​ยก 9 ที่ โครากูเอ็งฮอล โตเกียว ประเทศญี่ปุ่น
** ป้องกันแชมป์ครั้งที่ 1, 14 พฤษภาคม 2544 เสมอ ไดซูเกะ อีดะ () ที่ โครากูเอ็งฮอล โตเกียว ประเทศญี่ปุ่น- แชมป์โลก WBA รุ่นมินิมัมเวท
** ชิง 25 สิงหาคม 2544 ชนะคะแนน ชนะ ป.เปาอินทร์ () ที่ แปซิฟิโกโยโกฮามะ โยโกฮามะ​ จังหวัดคานางาวะ ประเทศญี่ปุ่น
** สละแชมป์- แชมป์โลก WBA รุ่นมินิมัมเวท (สมัยที่ 2)
** ชิง 3 กรกฎาคม 2547 ชนะคะแนน โนเอล อารัมบูเลต (1954) ที่ โครากูเอ็งฮอล โตเกียว ประเทศญี่ปุ่น
** ป้องกันแชมป์ครั้งที่ 1, 30 ตุลาคม 2547 ชนะคะแนน ฮวน โฮเซ ลันดาเอตา (1954) ที่ สนามกีฬาแห่งชาติเรียวโงกุ โตเกียว​ ประเทศ​ญี่ปุ่น
** ป้องกันแชมป์ครั้งที่ 2, 16 เมษายน 2548 ชนะคะแนน คิม แจ-ว็อน (1997) ที่ สนามกีฬาต่อสู้ญี่ปุ่น โตเกียว​ ประเทศ​ญี่ปุ่น
** ป้องกันแชมป์ครั้งที่ 3, 25 กันยายน 2548 ชนะคะแนนโดยเทคนิค เอริเบอร์โต เกยอน ()​ ยก 10 ที่ โยโกฮามะอารีนา​ โยโกฮามะ จังหวัดคานางาวะ ประเทศ​ญี่ปุ่น
** ป้องกันแชมป์ครั้งที่ 4, 4 มีนาคม 2549 ชนะคะแนน โรนัลด์ บาร์เรรา ()​ ที่ โครากูเอ็งฮอล โตเกียว ประเทศ​ญี่ปุ่น
** ป้องกันแชมป์ครั้งที่ 5, 7 เมษายน 2550 ชนะคะแนน คัตสึนาริ ทากายามะ ()​ ที่ โครากูเอ็งฮอล โตเกียว ประเทศ​ญี่ปุ่น
** ป้องกันแชมป์ครั้งที่ 6, 1 กันยายน 2550 ชนะคะแนน เอริเบอร์โต เกยอน ()​ ที่ โครากูเอ็งฮอล โตเกียว ประเทศ​ญี่ปุ่น
** ป้องกันแชมป์ครั้งที่ 7, 1 มีนาคม 2551 ชนะน็อก โฆเซ ลุยส์ บาเรลา (VEN) ยก 6 ที่ โครากูเอ็งฮอล โตเกียว ประเทศ​ญี่ปุ่น
** เสียแชมป์ 15 กันยายน 2551 แพ้ทีเคโอ​ โรมัน กอนซาเลซ​ () ยก 4 ที่ แปซิฟิโกโยโกฮามะ โยโกฮามะ​ จังหวัดคานางาวะ ประเทศญี่ปุ่น- เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA รุ่นมินิมัมเวท เมื่อ 12 กรกฎาคม 2546 แพ้คะแนน โนเอล อารัมบูเล็ต (1954) ที่ แปซิฟิโกโยโกฮามะ โยโกฮามะ​ จังหวัดคานางาวะ ประเทศญี่ปุ่น

**อ้างอิง**
  สถิติการชก boxrec.com 
หมวดหมู่:นักมวยสากลชาวญี่ปุ่น
หมวดหมู่:แชมป์โลก WBA
หมวดหมู่:บุคคลจากโยโกฮามะ
เลอมาลี

เพลงชาติของประเทศมาลีมีชื่อว่า เลอมาลี (Le Mali) เป็นผลงานการประพันธ์เนื้อร้องของดอกเตอร์เซย์ดู บาดียัง กูยาเต (Seydou Badian Kouyaté) ทำนองโดยบังซูมานา ซิสโซโก (Banzoumana Sissoko) เริ่มใช้เป็นเพลงชาติมาตั้งแต่ พ.ศ. 2505 ตามกฎหมายเลขที่ 62-72 ลงวันที่ 9 สิงหาคม ค.ศ. 1962 (loi n° 62-72 du 9 août 1962) เพลงนี้เป็นที่รู้จักทั่วไปในหมู่ชาวมาลีอีกสองชื่อ คือ "ปูร์ลาฟริกเอปูร์ตัว มาลี" (Pour l'Afrique et pour toi, Mali แปลว่า "แด่ทวีปแอฟริกาและแด่เธอ มาลี") และ "อาตงอาปแปลมาลี" (A ton appel Mali แปลว่า "จากเสียงเพรียกของเธอ มาลี")

**เนื้อร้อง**

**ดูเพิ่ม**
 เพลงชาติสหพันธรัฐมาลี

**อ้างอิง**

**แหล่งข้อมูลอื่น**
 Mali: Le Mali - Audio of the national anthem of Mali, with information and lyrics- Presidency of Mali: Symboles de la République, L’Hymne National du Mali: history and lyrics, updated 13 June 2003.
หมวดหมู่:เพลงชาติ
หมวดหมู่:สัญลักษณ์ของประเทศมาลี
หมวดหมู่:เพลงภาษาฝรั่งเศส
หมวดหมู่:บุคคลที่เกิดในคริสต์ทศวรรษ 1200

หมวดหมู่:คริสต์ทศวรรษ 1200
หมวดหมู่:บุคคลที่เกิดในคริสต์ศตวรรษที่ 13
หมวดหมู่:บุคคลที่เกิดในคริสต์ทศวรรษ 1340

หมวดหมู่:คริสต์ทศวรรษ 1340
หมวดหมู่:บุคคลที่เกิดในคริสต์ศตวรรษที่ 14
หมวดหมู่:บุคคลที่เกิดในคริสต์ทศวรรษ 1290

หมวดหมู่:คริสต์ทศวรรษ 1290
หมวดหมู่:บุคคลที่เกิดในคริสต์ศตวรรษที่ 13
หมวดหมู่:บุคคลที่เกิดในคริสต์ทศวรรษ 1190

หมวดหมู่:คริสต์ทศวรรษ 1190
หมวดหมู่:บุคคลที่เกิดในคริสต์ศตวรรษที่ 12
หมวดหมู่:บุคคลที่เกิดในคริสต์ทศวรรษ 1130

หมวดหมู่:คริสต์ทศวรรษ 1130
หมวดหมู่:บุคคลที่เกิดในคริสต์ศตวรรษที่ 12
หมวดหมู่:บุคคลที่เกิดในคริสต์ทศวรรษ 1090

หมวดหมู่:คริสต์ทศวรรษ 1090
หมวดหมู่:บุคคลที่เกิดในคริสต์ศตวรรษที่ 11
หมวดหมู่:บุคคลที่เกิดในคริสต์ทศวรรษ 1060

หมวดหมู่:คริสต์ทศวรรษ 1060
หมวดหมู่:บุคคลที่เกิดในคริสต์ศตวรรษที่ 11
หมวดหมู่:บุคคลที่เกิดในคริสต์ทศวรรษ 1050

หมวดหมู่:คริสต์ทศวรรษ 1050
หมวดหมู่:บุคคลที่เกิดในคริสต์ศตวรรษที่ 11
หมวดหมู่:บุคคลที่เกิดในคริสต์ทศวรรษ 1000

หมวดหมู่:คริสต์ทศวรรษ 1000
หมวดหมู่:บุคคลที่เกิดในคริสต์ศตวรรษที่ 11
เอ็กซ์เกมส์

โลโก้ เอ็กซ์เกมส์
เอ็กซ์เกมส์ (X Games) เป็นงานประจำปีแข่งขันกีฬาประเภทเอ็กซ์ตรีมสปอร์ต โดยเอ็กซ์เกมส์ฤดูหนาวจัดขึ้นในเดือนมกราคมหรือกุมภาพันธ์ และเอ็กซ์เกมส์ฤดูร้อนมักจัดขึ้นในเดือนสิงหาคม ซึ่งทั้งสองงานจัดขึ้นในสหรัฐอเมริกา ผู้ร่วมแข่งขันเพื่อชิงเหรียญทองแดง เหรียญเงิน เหรียญทอง และเงินรางวัล ในการแข่งขันมักจะเกิดทริคใหม่ ๆ ขึ้นมาเช่น ทริค 900 โดยโทนี ฮอว์ก และ ดับเบิลฟลิบ ในมอเตอร์ครอสของ ทราวิส พาสทรานา 
การจัดเอ็กซ์เกมส์ฤดูหนาวจัดขึ้นโดยตลอดใน แอสเพน รัฐโคโลราโด ไปถึงปี 2012 ขณะที่เอ็กซ์เกมส์ฤดูร้อนจัดขึ้นในลอสแอนเจลิส ไปถึงปี 2009 ผู้เข้าร่วมเอ็กซ์เกมส์มาจากทั่วทุกมุมของโลก ในการจัดการแข่งขันมีการถ่ายทอดสดทางช่อง อีเอสพีเอ็น และ เอบีซี
หมวดหมู่:การแข่งขันกีฬาหลายประเภท
เดอะโรลลิงสโตนส์

เดอะโรลลิงสโตนส์ (The Rolling Stones) เป็นวงร็อกอังกฤษ ก่อตั้งวงในปี 1962 ในลอนดอน โดยหัวหน้าวงดั้งเดิม ไบรอัน โจนส์ และนักเปียโน เอียน สทิวเวิร์ต ร่วมด้วยนักร้อง มิก แจ็กเกอร์ และมือกีตาร์ คีธ ริชาร์ดส ในช่วงแรกแจ็กเกอร์และริชาร์ดสร่วมในฐานะผู้ร่วมเขียนเพลง จากนั้นเริ่มนำวงหลังจากเกิดปัญหาและความไม่เอาแน่เอานอนของโจนส์ ต่อจากนั้น มือเบส บิลล์ ไวแมน และมือกลอง ชาร์ลี วัตต์ส ก็เข้ามาเป็นสมาชิกในยุคแรก และสทิวเวิร์ตรู้สึกว่าไม่เหมาะสมกับการเป็นทีนไอดอล จึงออกจากวงอย่างเป็นทางการเมื่อปี 1963 แต่ยังคงทำหน้าที่เป็นผู้จัดการวงในช่วงออกเดินทางทัวร์ และเป็นมือคีย์บอร์ด จนเขาเสียชีวิตในปี 1985
ในช่วงแรกผลงานส่วนใหญ่จะนำเพลงเก่าในรูปแบบบลูส์อเมริกันและร็อกแอนด์โรลมาทำใหม่ หลังจากที่วงประสบความสำเร็จครั้งแรกในสหราชอาณาจักร พวกเขาก็เริ่มประสบความสำเร็จในอเมริกาหลังจากออกรายการ "บริติชอินเวชัน" ("British Invasion") ในต้นยุคทศวรรษ 1960 วงเดอะโรลลิงสโตนส์มีภาพลักษณ์ที่ขัดกับวงคู่แข่งอย่างเดอะบีทเทิลส์อย่างเห็นได้ชัดคือ มีภาพลักษณ์ที่ไว้ผมยาวรุงรังและต่อต้านสังคม มีซิงเกิลดังในปี 1965 อย่าง "(I Can't Get No) Satisfaction" และมีผลงานอัลบั้ม Aftermath หลังจากนั้นโจนส์เสียชีวิตในปี 1969 หลังจากถูกไล่ออกจากวง และแทนที่โดยมิก เทย์เลอร์ ซึ่งเทย์เลอร์ร่วมบันทึกเพลงกับวง 5 สตูดิโออัลบั้มก่อนออกจากวงในปี 1974 หลังจากนั้นมือกีตาร์ รอนนีย์ วูดเข้ามาในวง จากนั้นไวแมนออกจากวงในปี 1983 และดาร์รีล โจนส์เข้ามาเป็นสมาชิกวงอย่างไม่เป็นทางการ เขาทำงานกับวงตั้งแต่ปี 1994
เดอะโรลลิงสโตนส์ออกสตูดิโออัลบั้มมา 30 อัลบั้ม อัลบั้มแสดงสด 23 อัลบั้ม และมีอัลบั้มรวมเพลงอีกหลายชุด มียอดขายรวม 200 ล้านชุดทั่วโลก อัลบั้มล่าสุดของพวกเขาคือ Blue & Lonesome ออกในปี 2016 และเขายังมีสถิติในชุด Sticky Fingers (1971) ที่ถือเป็นอัลบั้มอันดับ 1 ในสหรัฐอเมริกาอย่างต่อเนื่อง ถึง 8 ชุด นอกจากนี้พวกเขายังมีชื่ออยู่ในร็อกแอนด์โรลฮอลออฟเฟม ในปี 2004 และติดอันดับ 4 ของการจัดอันดับนิตยสารโรลลิงสโตนในหัวข้อ 100 ศิลปินที่เยี่ยมที่สุดตลอดกาล

**สมาชิกวง**
สมาชิกปัจจุบัน- มิก แจ็กเกอร์ร้องนำและประสานเสียง ฮาร์โมนิกา กีตาร์ริทึม เพอร์คัชชัน คีย์บอร์ด เบส (1962–ปัจจุบัน)- คีธ ริชาร์ดสกีตาร์นำและริทึม เบส คีย์บอร์ด เพอร์คัชชัน ร้องประสานเสียงและนำ (1962–ปัจจุบัน)- รอนนี วูดกีตาร์นำและริทึม กีตาร์สไลด์ เบส ร้องประสานเสียง กีตาร์เปดัลสตีล (1975–ปัจจุบัน)
อดีตสมาชิก- ไบรอัน โจนส์กีตาร์นำและริทึม กีตาร์สไลด์ ฮาร์โมนิกา คีย์บอร์ด ซีตาร์ แอปพาเลเชียนดัลซิมเมอร์ โกโตะ มาริมบา รีคอร์เดอร์ ฟลูตpp=203–237 แซกโซโฟน ฮาร์ปpp=203–237 ออโตฮาร์ป ทัมบูราpp=266–267 เพอร์คัชชัน ร้องประสานเสียง (1962–1969; เสียชีวิต 1969)- เอียน สทิวเวิร์ตเปียโน ออร์แกน เพอร์คัชชัน (1962–1963; นักดนตรีทัวร์และเซสชัน (1963–1985; การเสียชีวิตของเขา)- บิลล์ ไวแมนเบส คีย์บอร์ด เพอร์คัชชันpp=256–259 ร้องประสานเสียงและนำเป็นบางครั้ง (1962–1993; แขกรับเชิญ 2011 2012 2023)- ชาร์ลี วัตต์สกลอง เพอร์คัชชัน ร้องประสานเสียงเป็นบางครั้ง (1963–2021; การเสียชีวิตของเขา)- มิก เทย์เลอร์กีตาร์นำและสไลด์ เบส ซินธิไซเซอร์ คองกา ร้องประสานเสียง (1969–1974; แขกรับเชิญ 2012–2014)

**อ้างอิง**
หมวดหมู่:กลุ่มดนตรีร็อกสัญชาติอังกฤษ
หมวดหมู่:ศิลปินสังกัดเดคคาเรเคิดส์
หมวดหมู่:ศิลปินสังกัดลอนดอนเรเคิดส์
หมวดหมู่:ศิลปินสังกัดเวอร์จิ้นเรเคิดส์
หมวดหมู่:ศิลปินสังกัดโพลีดอร์เรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2505
หมวดหมู่:วงกลุ่มสี่สัญชาติอังกฤษ
หมวดหมู่:กลุ่มดนตรีจากลอนดอน
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
แม่แบบ:Paintings by Raphael

กรุณาใช้ชื่อภาพในแม่แบบนี้ในการเขียนบทความเพื่อป้องกันความสับสนของชื่อภาพที่ใกล้เคียงกันไม่แต่ของเฉพาะจิตรกรผู้นี้แต่ของจิตรกรผู้อื่นด้วย ถ้าจะเปลี่ยนหรือแก้ไขกรุณาแก้ในบทความ รายชื่อภาพเขียนโดยราฟาเอล ด้วย
หมวดหมู่:แม่แบบศิลปะ
นักบุญจอร์จและมังกร (ราฟาเอล)

นักบุญจอร์จและมังกร (Saint George and the Dragon) เป็นจิตรกรรมตู้ (cabinet painting) ซึ่งเป็นภาพเขียนขนาดเล็กที่เขียนโดยราฟาเอลจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอศิลป์แห่งชาติในกรุงวอชิงตัน ดี.ซี.ในประเทศสหรัฐอเมริกา  
ราฟาเอลเขียนภาพ “นักบุญจอร์จและมังกร” ระหว่างปี ค.ศ. 1504  ถึงปี ค.ศ. 1506 ภาพนี้และภาพ  “นักบุญจอร์จ” ที่พิพิธภัณฑ์ลูฟร์ในปารีส และ “นักบุญไมเคิล” ที่พิพิธภัณฑ์ลูฟร์ในปารีส มีความคล้ายคลึงกันสองประการ ประการแรกคือหัวเรื่องซึ่งทั้งสามภาพเป็นเรื่องของอัศวินหนุ่มที่ต่อสู่กับมังกร ประการที่สองคือลักษณะการเขียน ทั้งสามภาพจัดอยู่ในภาพเขียนสมัยฟลอเรนซ์ของราฟาเอลที่ได้รับอิทธิพลบางอย่างจากช่างเขียนแบบเออร์บิโนที่ทำงานอยู่ในหรือมีภาพเขียนในฟลอเรนซ์ในขณะนั้น แต่อิทธิพลส่วนใหญ่ของสามภาพนี้มาจากภาพเขียน “ยุทธการอันเกียริ” โดย เลโอนาร์โด ดา วินชี ที่พาลัซโซเวคคิโอ (Palazzo Vecchio) ซึ่งเป็นตัวอย่างของฉากการต่อสู้ในยุทธการ (สภาพของภาพเขียนเสื่อมลงอย่างรวดเร็วและในปัจจุบันไม่มีเหลือไห้เห็นแล้ว เพราะดา วินชีทดลองใช้วิธีการเขียนใหม่แต่ไม่ได้ผล) อิทธิพลอื่นก็เป็นภาพเขียนเฟล็มมิช --โดยเฉพาะภาพเขียนโดย เฮียโรนิมัส บอส ราฟาเอลใช้แสงสว่างจัดและลักษณะอัปลักษณ์ของสัตว์ในภาพที่เป็นลักษณะเด่นของงานเขียนของบอส -- ซึ่งทำให้เห็นว่างานจากทางเหนือของยุโรปยังมีอิทธิพลต่องานเขียนบริเวณเออร์บิโน
ภาพเขียนนี้แสดงถึงอิทธิพลต่างๆ ที่ราฟาเอลได้ศึกษาและรับมา ในขณะเดียวกันก็แสดงถึงปัญหาทางการเขียนภาพซึ่งราฟาเอลยังประสพอยู่และมาแก้ไขและวิวัฒนาการในภาพต่างๆ ที่เขียนขึ้นต่อมา
ภาพเขียนนี้เดิมเป็นงานเขียนชิ้นเอกของงานสะสมของปิแอร์ โครซาท์ ซึ่งขายผ่านเดนนิส ดิเดโรท์ (Denis Diderot) ให้แก่ พระจักรพรรดินีนาถแคทเธอรีนที่ 2 แห่งรัสเซีย ในปี ค.ศ. 1772 ภาพเขียนตั้งแสดงอยู่พิพิธภัณฑ์เฮอร์มิทาจในกรุงเซนต์ปีเตอร์สเบิร์กราวร้อยห้าสิบปี และเป็นภาพที่นิยมที่สุดภาพหนึ่งในบรรดางานสะสมของพระเจ้าซาร์ แต่ในเดือนมีนาคมปี ค.ศ. 1931 บอลเชวิค (Bolsheviks) ขายภาพเขียนให้แก่แอนดรูว์ เมลลอน (Andrew Mellon) ผู้มอบให้แก่หอศิลป์แห่งชาติในกรุงวอชิงตัน ดี.ซี.

**ดูเพิ่ม**
ราฟาเอล
*ภาพเขียนสีน้ำมัน
*นักบุญจอร์จ
หมวดหมู่:จิตรกรรมในคริสต์ทศวรรษ 1500
หมวดหมู่:ราฟาเอล
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับนักบุญ
หมวดหมู่:จิตรกรรมสมัยฟื้นฟูศิลปวิทยา
หมวดหมู่:งานสะสมของหอศิลป์แห่งชาติ (วอชิงตัน ดี.ซี.)
หมวดหมู่:ราฟาเอล

หมวดหมู่:จิตรกรชาวอิตาลี
หมวดหมู่:ภาพเขียนโดยจิตรกร
หมวดหมู่:หมวดหมู่ตั้งตามชื่อศิลปิน
การคืนพระชนม์ของพระคริสต์ (ราฟาเอล)

ดูบทความหลักที่ พระเยซูคืนชีพ
การคืนพระชนม์ของพระคริสต์ (Resurrection of Chris)  หรือบ้างเรียก การคืนพระชนม์ฉบับของคินแนร์ด  (ตามชื่อลอร์ดคินแนร์ดเจ้าของเดิม)  (The Kinnaird Resurrection) เป็นจิตรกรรมที่เขียนโดยราฟาเอลจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่พิพิธภัณฑ์เซาเปาลูในประเทศบราซิล
ราฟาเอลเขียนภาพ “การคืนพระชนม์ของพระคริสต์” ระหว่างปี ค.ศ. 1499  ถึงปี ค.ศ. 1502 และอาจจะเป็นภาพหนึ่งในบรรดาภาพแรกๆ ที่ราฟาเอลเขียน อาจจะเป็นภาพบนส่วนหนึ่งของฐานแท่นบูชา (predella) แต่ไม่ทราบว่าสำหรับแท่นบูชา แต่ก็มีผู้เสนอว่าอาจจะเป็นส่วนหนึ่งของ  แท่นบูชาบารอนชิ (Baronci altarpiece) ซึ่งเป็นงานแรกที่มีหลักฐานว่าเป็นงานจ้างชิ้นแรก

**ดูเพิ่ม**
ราฟาเอล
*จิตรกรรม
*พระเยซูคืนชีพ
หมวดหมู่:จิตรกรรมในคริสต์ทศวรรษ 1490
หมวดหมู่:จิตรกรรมในคริสต์ทศวรรษ 1500
หมวดหมู่:ราฟาเอล 
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับพระเยซู
ฉากประดับแท่นบูชาบารอนชี

ฉากประดับแท่นบูชาบารอนชี (Baronci altarpiece) เป็นจิตรกรรมสีน้ำมันที่เขียนโดยราฟาเอลจิตรกรคนสำคัญชาวอิตาลีสมัยเรอเนซองส์ ปัจจุบันตั้งแสดงอยู่ที่พิพิธภัณฑ์ซิวิคา โทซิโอ มาร์ติเน็นยาที่เบรสเชียในประเทศอิตาลี  
ราฟาเอลเขียนภาพ “ฉากประดับแท่นบูชาบารอนชี” ระหว่างปี ค.ศ. 1501  ถึงปี ค.ศ. 1501 เป็นงานชิ้นแรกที่มีหลักฐานการจ้างสำหรับเป็นฉากประดับแท่นบูชาในโบสถ์น้อยบารอนชี ในโบสถ์ซานอากอสติโน ที่ซิตาดิคาสเตลโลใกล้เมืองอูร์บีโน  ฉากประดับแท่นบูชาได้รับความเสียหายอย่างหนักระหว่างแผ่นดินไหวในปี ค.ศ. 1789 ตั้งแต่ปี ค.ศ. 1849 ส่วนต่างที่ยังคงหลงเหลืออยู่ก็ถูกแบ่งแยกกันไปเป็นของเจ้าของหลายคน

**ประวัติศาสตร์**
เมื่อวันที่10 ธันวาคม ค.ศ. 1500 ราฟาเอลและเอวันเจลิสตา ดา เปียน ดี เมเลโต (Evangelista da Pian di Meleto) ช่างเขียนสูงอายุจากเวิร์คช็อพของโจวันนี ซันตี (Giovanni Santi) บิดาของราฟาเอลได้รับค่าจ้างให้เขียนภาพใหญ่สำหรับเป็นฉากแท่นบูชาที่อุทิศให้แก่นักบุญนิโคลัสแห่งโตเลนตีโน (Nicholas of Tolentino) สำหรับโบสถ์น้อยบารอนชิ สัญญาจ้างระบุถึงราฟาเอลว่าเป็น “magister” หรือ “มาสเตอร์” ราฟาเอล เขียนเสร็จเมื่อวันที่ 13 กันยายน ค.ศ. 1501
กลางภาพเป็นนิโคลัสแห่งโตเลนตีโนยืนกลางซุ้มโค้งโดยมีปีศาจอยู่ที่เท้า ข้าง ๆ เป็นทูตสวรรค์สามองค์ เหนือนักบุญเป็นพระเจ้าพระบิดา (God the Father) ที่ถือมงกุฏในมือล้อมรอบไปด้วยหัวเทวดา ทางด้านซ้ายเป็นพระนางมารีย์พรหมจารีและนักบุญออกัสตินแห่งฮิปโป 
ระหว่างแผ่นดินไหวในปี ค.ศ. 1789 ฉากแท่นบูชาได้รับความเสียหายอย่างหนักจนต้องเลื่อยออกเป็นชิ้นๆ และตั้งแสดงแต่ชิ้นส่วนที่ไม่ได้รับความเสียหาย ในปีเดียวกัน สมเด็จพระสันตะปาปาปิอุสที่ 6 ทรงซื้อชิ้นส่วนต่างๆ เพื่อเป็นส่วนหนึ่งของงานสะสมของวังวาติกัน ชิ้นส่วนจึงอยู่ในวังวาติกันมาจนมาถึงปี  ค.ศ. 1849 แต่หลังจากนั้นก็ไม่มีหลักฐานว่ามีอะไรเกิดขึ้นกับชิ้นส่วนเหล่านั้น  หลายปีหลังจากนั้นนักวิชาการก็สืบหาจนพบหกชิ้น สี่ชิ้นเป็นส่วนหนึ่งของภาพเขียนเอก อีกสองชิ้นเป็นส่วนหนึ่งของฐานแท่นบูชา (predella) 
ภาพที่เป็นภาพที่จินตนาการว่าเป็นภาพทั้งชิ้นเขียนแทนรูปเดิมเมื่อคริสต์ศตวรรษที่ 18 สำหรับซิตตา ดิ คาสเตลโล ส่วนภาพร่างที่ราฟาเอลเขียนสำหรับงานเดิมอยู่ที่หอวิจิตรศิลป์แห่งลิลล์และที่พิพิธภัณฑ์แอชโมเลียน (Ashmolean Museum) ที่อ็อกฟอร์ด จากภาพที่หลงเหลือทำให้สรุปได้ว่าการออกแบบทั้งหมดของแท่นบูชาทำโดยราฟาเอลแต่การเขียนภาพราฟาเอลเขียนร่วมกับเอวันเจลิสตา ดา เปียน ดี เมเลโต โดยราฟาเอลอาจจะเป็นผู้เขียนตัวฉากแท่นบูชาและเมเลโตเขียนฐานแท่นบูชา

**ชิ้ส่วนที่ยังหลงเหลืออยู่**
 “พระเจ้าพระบิดา”, 112 x 75 ซม. หอศิลป์แห่งชาติคาโปดิมอนเต, เนเปิลส์- “Blessed Virgin Mary”, 51 x 41 ซม. หอศิลป์แห่งชาติคาโปดิมอนเต, เนเปิลส์- “ทูตสวรรค์”, 57 x 36 ซม. พิพิธภัณฑ์ลูฟร์, ปารีส- “ทูตสวรรค์”, 31 x 27 ซม. พิพิธภัณฑ์ซิวิคา โทซิโอ มาร์ติเน็นยา, เบรสเชีย- “นักบุญนิโคลัสแห่งโตเลนตีโนชุบชีวิตไก่ฟ้าสองตัว”, 29.2 x 54.0 ซม. สถาบันศิลปะแห่งดีทรอยท์date=August 2008- “นักบุญนิโคลัสแห่งโตเลนตีโนชุบชีวิตเด็กที่จมน้ำตาย”, 26.7 x 51.8 ซม. สถาบันศิลปะแห่งดีทรอยท์date=August 2008

**อ้างอิง**
ข้อมูลจากวิกิเยอรมันที่อ้าง:- location=Vienna- isbn= 88-8030-146-2

**ดูเพิ่ม**
 ราฟาเอล- จิตรกรรมสีน้ำมัน- นิโคลัสแห่งโตเลนตีโน

**แหล่งข้อมูลอื่น**
  ฐานแท่นบูชาที่กล่าวว่าเป็นงานของกลุ่มเปรูจิโนในงานสะสมของ DIAfix-attempted=yes 
หมวดหมู่:จิตรกรรมในคริสต์ทศวรรษ 1500
หมวดหมู่:ราฟาเอล
หมวดหมู่:จิตรกรรมสีน้ำมัน
หมวดหมู่:แท่นบูชา
หมวดหมู่:ศิลปะเกี่ยวกับนักบุญ
หมวดหมู่:จิตรกรรมสมัยฟื้นฟูศิลปวิทยา
พยาธิวิทยาคลินิก

พยาธิวิทยาคลินิก หรือเวชศาสตร์ชันสูตร (Clinical pathology or Laboratory Medicine) เป็นการแพทย์เฉพาะทางที่เกี่ยวกับการวินิจฉัยโรคโดยอาศัยการวิเคระห์ทางห้องปฏิบัติการทางการแพทย์จากสิ่งส่งตรวจเช่นสารน้ำในร่างกาย เลือด หรือปัสสาวะ โดยอาศัยความรู้ทางเคมีคลินิก จุลชีววิทยาคลินิก โลหิตวิทยา และพยาธิวิทยาโมเลกุล (molecular pathology) ซึ่งแพทย์ด้านนี้จะทำงานร่วมกันกับนักเทคนิคการแพทย์
ไฟล์:Blood film 01.jpg|thumb|200px|left|โลหิตวิทยา: สเมียร์เลือดบนสไลด์แก้ว ย้อมสีเพื่อศึกษาใต้กล้องจุลทรรศน์
ไฟล์:Blood smear.jpg|thumb|200px|left|โลหิตวิทยา: ภาพจุลทรรศน์ของสเมียร์เลือดปกติ แสดง a:เม็ดเลือดแดง, b:นิวโทรฟิล, c:อีโอสิโนฟิล, d:ลิมโฟไซต์.
ไฟล์:Enterobacter cloacae 01.png|thumb|200px|left|วิทยาแบคทีเรีย: โคโลนีแบคทีเรียเจริญบนอาหารเลี้ยงเชื้อ
ไฟล์:Gram escherichia coli und micrococcus luteus.jpg|thumb|200px|left|วิทยาแบคทีเรีย: ภาพจุลทรรศน์ของเชื้อผสมของแบคทีเรีย 2 ชนิดย้อมด้วยสีย้อมแกรม
ไฟล์:Konelab60i.png|thumb|200px|left|เคมีคลินิก: เครื่องวิเคราะห์เคมีของเลือดอัตโนมัติ
ไฟล์:Struvite crystals dog 1.JPG|thumb|200px|left|เคมีคลินิก: ภาพจุลทรรศน์ของผลึกในปัสสาวะ
พยาธิวิทยาคลินิกเป็นหนึ่งในสองแขนงวิชาหลักของพยาธิวิทยา ซึ่งได้แก่พยาธิกายวิภาคและพยาธิวิทยาคลินิก พยาธิแพทย์อาจต้องศึกษาทั้งสองสาขาวิชาซึ่งเรียกว่า พยาธิวิทยาทั่วไป (general pathology)
พยาธิวิทยาคลินิกแบ่งออกได้อีกเป็นสาขาวิชาย่อยหลักๆ ได้แก่ เคมีคลินิก (clinical chemistry) , โลหิตวิทยาคลินิก (clinical hematology) , เวชศาสตร์การบริการโลหิตหรือธนาคารเลือด และจุลชีววิทยาคลินิก

**ดูเพิ่ม**
 พยาธิวิทยา- ห้องปฏิบัติการทางการแพทย์- พยาธิกายวิภาค- นักเทคนิคการแพทย์

**แหล่งข้อมูลอื่น**
  American Society for Clinical Pathology-  American Board of Pathology date=2007-06-30 -  College of American Pathologists

หมวดหมู่:พยาธิวิทยา
แม่พระเปซาโร

พระแม่มารีเปซาโร (ภาษาอิตาลี: Pala Pesaro หรือ Madonna di Ca' Pesaro; ภาษาอังกฤษ: Pesaro Madonna) เป็นภาพเขียนสีน้ำมันที่เขียนโดยทิเชียนจิตรกรสมัยเรอเนซองส์คนสำคัญชาวอิตาลี ที่ปัจจุบันอยู่ที่บาซิลิกาซานตามาเรีย กลอริโอซา เดอิ ฟราริที่เมืองเวนิสในประเทศอิตาลี  
ทิเชียนเขียนภาพ “พระแม่มารีเปซาโร” ระหว่างปี ค.ศ. 1519  ถึงปี ค.ศ. 1526 สำหรับชาเปลของตระกูลเปซาโรที่ซื้อจากบาซิลิกาซานตามาเรีย กลอริโอซา เดอิ ฟราริ (Santa Maria Gloriosa dei Frari) ในปี ค.ศ. 1518 โดยได้รับจ้างจากจาโคโป เปซาโร (Jacopo Pesaro) จาโคโปเป็นบาทหลวงของพาฟอส (Paphos) ในไซปรัส และได้รับแต่งตั้งให้เป็นผู้บัญชาการกองเรือของพระสันตะปาปาโดยสมเด็จพระสันตะปาปาอเล็กซานเดอร์ที่ 6

**โครงสร้างและเนื้อหาของภาพ**
ทิเชียนแสดงภาพของผู้อุปถัมภ์ในท่าคุกเข่าต่อหน้าพระแม่มารีโดยมี นักบุญปีเตอร์เป็นผู้นำเฝ้าซึ่งจะเห็นได้จากกุญแจใหญ่บนบันไดที่เป็นสัญลักษณ์ของพระองค์  โครงสร้างของภาพเป็นสามเหลี่ยมที่ดึงไปสู่พระแม่มารีและจาโคโปในสามเหลี่ยมรอง ตำแหน่งของพระแม่มารีบนสุดของบันไดให้ความหมายว่าอยู่ในฐานะ  “พระแม่มารีแห่งบันได” (Madonna della Scala) ซึ่งหมายถึงบันไดที่นำไปสู่สวรรค์
ธงใหญ่สีแดงทางซ้ายของภาพมีตราประจำพระองค์ของพระสันตปาปาอยู่ตรงกลางและของจาโคโปอยู่ข้างล่าง และใต้ธงมีขุนนางที่ไม่ทราบนามที่มากับนักโทษสองคน คนหนึ่งที่โพกผมเป็นชาวตุรกีและอีกคนหนึ่งเป็นมัวร์ ซึ่งอาจจะหมายถึงชัยชนะของจาโคโปต่อตุรกีในปี ค.ศ. 1502 ทางด้านขวามีนักบุญฟรานซิสแห่งอาซิซิเชื่อมสมาชิกห้าคนของตระกูลเปซาโรที่คุกเข่าอยู่กับพระเยซู ซึ่งเป็นการเสนอว่าการพบพระเยซูเป็นการนำไปสู่ความปลดเปลื้องจากบาป หลังนักบุญฟรานซิสเป็นนักบุญแอนโทนีแห่งปาดัว ทั้งสองคนเช่นเดียวกับนักบุญเบอร์นาดิโนแห่งเซียนนาเป็นนักบวชฟรานซิสกันซึ่งเป็นนิกายของบาซิลิกาซานตามาเรีย กลอริโอซา เดอิ ฟราริ
สมาชิกห้าคนของตระกูลเปซาโรคุกเข่านิ่งอยู่ในภาพขณะที่ผู้อื่นทำท่าทางต่างๆ อยู่ในโครงสามเหลี่ยม  เหนือบันไดเป็นคอลัมน์ยักษ์ที่ด้านบนถูกปาดออกเพื่อให้อยู่สร้างสามเหลี่ยมเพื่อเน้นโครงสร้างทั่วไปของภาพ บนเมฆมียุวเทพที่ตัวหนึ่งถือกางเขน พระเยซูยืนเล่นอยู่บนตักของพระแม่มารีขณะที่มองไปทางนักบุญฟรานซิสผู้มองตอบ ผ้าที่ใช้ในการแต่งตัวเป็นผ้าที่มีเนื้อหรูหราโดยเฉพาะเครื่องแต่งกายและธง  สีเสื้อผ้าทำให้สว่างขึ้นด้วยแสงที่จัดและมืดจากท้องฟ้าและแสงที่กระทบผิวน้ำของเวนิสก็ดูเหมือนจะยิ่งทำให้ภาพสว่างมากขึ้น

**องค์ประกอบ**
เมื่อเขียนฉากแท่นบูชา ทิเชียนก็วางภาพที่ไม่เหมือนการวางภาพที่เคยทำกันมาก่อนหน้านั้นคือแทนที่จะวางให้ผู้มีความสำคัญของภาพที่ในกรณีคือพระแม่มารีและพระบุตรให้อยู่กลางภาพ ทิเชียนวางหนักไปทางด้านหนึ่ง  การเลือกวางภาพเช่นนี้ทำให้เพิ่มความรู้สึกว่ามีความเคลื่อนไหวในภาพมากขึ้น ที่นำไปสู่การเขียนภาพแบบบาโรกในสมัยต่อมาที่เป็นการสร้างองค์ประกอบที่สลับซับซ้อนมากยิ่งขึ้น

**ดูเพิ่ม**
ทิเชียน
*ภาพเขียนสีน้ำมัน
*นักบุญฟรานซิสแห่งอาซิซิ
*พระแม่มารีและพระบุตร
หมวดหมู่:ทิเชียน
หมวดหมู่:จิตรกรรมในคริสต์ทศวรรษ 1510
หมวดหมู่:จิตรกรรมในคริสต์ทศวรรษ 1520
หมวดหมู่:จิตรกรรมสีน้ำมัน
หมวดหมู่:จิตรกรรมสมัยฟื้นฟูศิลปวิทยา
หมวดหมู่:ศิลปะเกี่ยวกับนักบุญ
หมวดหมู่:ศิลปะเกี่ยวกับแม่พระและพระกุมาร
หมวดหมู่:แท่นบูชา
หมวดหมู่:จิตรกรรมในคริสต์ทศวรรษ 1520

หมวดหมู่:จิตรกรรมแบ่งตามคริสต์ทศวรรษ
หมวดหมู่:ผลงานในคริสต์ทศวรรษ 1520
ไลฟ์ออฟไรอัน

ไลฟ์ออฟไรอัน (Life of Ryan) เป็นรายการเรียลลิตี้โชว์ ที่ตามติดชีวิตนักสเกตบอร์ดอาชีพที่ชื่อ ไรอัน เช็กเลอร์ โดยในแต่ละตอนมีความยาวประมาณ 22 นาที เป็นเรื่องราวชีวิตของไรอัน และครอบครัวของเขา รวมถึงเพื่อน ในเรื่องราวของครอบครัว การหาแฟน รวมถึงในฐานะโปรสเกตบอร์ด โดยส่วนมากของหลาย ๆ ตอนจะถ่ายทำในละแวกบ้านของเช็กเลอร์ในแซนเคลเมนที รัฐแคลิฟอร์เนีย

**ตัวแสดง**
 ไรอัน เช็กเลอร์ - นักสเกตบอร์ดอาชีพ- เกร็ตเชน เช็กเลอร์ - แม่ของไรอัน และเป็นผู้จัดการ- เชน เช็กเลอร์ - น้องชายไรอัน อายุ 16 ปี- เคน เช็กเลอร์ - น้องชายคนเล็กของไรอัน อายุ 9 ปี- แรนดี เช็กเลอร์ - พ่อของไรอัน- เจเรมี โรเจอร์ส - นักสเกตบอร์ดอาชีพ- พอล ร็อดริเกส - นักสเกตบอร์ดอาชีพ- เกร็ก ลัตซ์กา - นักสเกตบอร์ดอาชีพ- โทนี ฮอว์ก - นักสเกตบอร์ดอาชีพ- แบม มาร์เกรา - นักสเกตบอร์ดอาชีพ

**การออกอากาศ**
รายการผลิตโดยคาร์โบนเอนเทอร์เทนเมนต์ ให้กับทางเอ็มทีวี ออกอากาศทางเอ็มทีวี, เอ็มทีวี 2, เอ็มทีวียุโรป, เอ็มทีวีโปแลนด์, เอ็มทีวีเอเดรีย, เอ็มทีวีฮังการี, เอ็มทีวีโรมาเนีย, เอ็มทีวีโปรตุเกส, เอ็มทีวีเซ็นทรัล, เอ็มทีวีแคนาดา, เอ็มทีวีอิตาลี, เอ็มทีวีนิวซีแลนด์ ,เอ็มทีวียูเค, เอ็มทีวีลาตินอเมริกา, เอ็มทีวีเอเชีย และเอ็มทีวีไทยแลนด์ โดยออกอากาศครั้งแรกในสหรัฐอเมริกาเมื่อ 27 สิงหาคม ค.ศ. 2007 เวลา 22.30 น่. หลังจากนั้นออกอากาศฤดูกาลที่สองเมื่อวันที่ 8 มกราคม ค.ศ. 2008
หมวดหมู่:สเกตบอร์ด
หมวดหมู่:ภาพยนตร์ชุดทางโทรทัศน์ช่องเอ็มทีวี
หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
รายชื่อภาพเขียนโดยฮีเยโรนีมึส โบส

ภาพเหมือนตนเอง โดย ฮีเยโรนีมึส โบส
รายชื่อภาพเขียนโดยฮีเยโรนีมึส โบส เป็นรายการภาพเขียนที่เขียนโดยฮีเยโรนีมึส โบส ผู้เป็นจิตรกรสมัยฟื้นฟูศิลปวิทยา (เรอแนซ็องส์) คนสำคัญของประเทศเนเธอร์แลนด์ ในคริสต์ศตวรรษที่ 15 และ 16 ผู้มีความเชี่ยวชาญทางการเขียนภาพเขียนสีน้ำมันและบานพับภาพ

**ภาพเขียน**
เรียงตามชื่อภาษาอังกฤษ	
*การชื่นชมพระบุตร (Adoration of the Child)
*อุปมานิทัศน์ของความตะกละและความมีราคะ (Allegory of Gluttony and Lust)
*การขึ้นสวรรค์ของผู้ได้รับพร (Ascent of the Blessed)
*พระเยซูแบกกางเขน (คริสต์ทศวรรษ 1480) (Christ Carrying the Cross)
*พระเยซูแบกกางเขน (ค.ศ. 1510-1516) (Christ Carrying the Cross)
*พระเยซูแบกกางเขน (มาดริด) (Christ Carrying the Cross (Madrid version))
*พระบุตรกับโครงช่วยเดิน (Christ Child with a Walking Frame)
*พระเยซูทรงมงกุฏหนาม (ค.ศ. 1495-1500) (Christ Crowned with Thorns)
*พระเยซูทรงมงกุฏหนาม (เอลเอสโคเรียล) (Christ Crowned with Thorns)
*คนขี้โกง (The Conjurer)
*พระเยซูตรึงกางเขนกับผู้อุทิศ (Crucifixion With a Donor)
*นักบุญจูเลียตรึงกางเขน (The Crucifixion of St Julia)
*ความตายของคนขี้เหนียว (Death of the Miser)
*ความตายของคนเลว (Death of the Reprobate)
*พระเยซูปางทรมาน (คริสต์ทศวรรษ 1490) (Ecce Homo)
*พระเยซูปางทรมาน (Ecce Homo)
*บานพับภาพอีพิพฟานี (Epiphany)
*อีพิพฟานี (ภาพเขียน) (Epiphany)
*การถอนหินแห่งความเป็นบ้า (The Extraction of the Stone of Madness หรือ The Cure of Folly)
*การตกนรกของคนเลว (Fall of the Damned into Hell)
*สวนสำราญ (The Garden of Earthly Delights)
*บานพับภาพเฮย์เวน (The Haywain Triptych)
*หัวคนถืออาวุธ (Head of a Halberdier)
*หัวสตรี (Head of a Woman)
*นรก (Hell (Bosch))
*นักบุญฤๅษี (The Hermit Saint)
*การตัดสินครั้งสุดท้าย (ชิ้นส่วนของบานพับภาพ) (The Last Judgment)
*บานพับภาพการตัดสินครั้งสุดท้าย (The Last Judgment )
*งานแต่งงานที่คานา (The Marriage Feast at Cana)
*สวรรค์และนรก (Paradise and Hell)
*บาป 7 ประการและสิ่งสุดท้ายสี่อย่าง (The Seven Deadly Sins and the Four Last Things)
*เรือคนโง่ (Ship of Fools)
*นักบุญคริสโตเฟอร์แบกร่างพระบุตร (St. Christopher Carrying the Christ Child)
*นักบุญเจอโรมสวดมนต์ (St. Jerome at Prayer)
*นักบุญจอห์นแบ็พทิสต์ในป่า (St. John the Baptist in the Wilderness)
*นักบุญจอห์นจอห์นอีแวนเจลลิสบนเกาะพัตโมส (St. John the Evangelist on Patmos)
*สวรรค์บนดิน (Terrestrial Paradise)
*นักบุญแอนโทนี แอ็บบ็อทผจญมาร (ภาพเขียน) (The Temptation of St Anthony)
*บานพับภาพนักบุญแอนโทนี แอ็บบ็อทผจญมาร (บานพับภาพ) (The Temptation of St. Anthony)
*ชายสองคน (Two Male Heads)
*คนเพนจร (The Wayfarer)
หมวดหมู่:จิตรกรรม

หมวดหมู่:จิตรกรรมสีน้ำมัน
หมวดหมู่:บานพับภาพ
หมวดหมู่:จิตรกรรมสมัยฟื้นฟูศิลปวิทยา
หมวดหมู่:รายชื่อศิลปะ
จักรพรรดิคอนแสตนตินรับศีลจุ่ม

จักรพรรดิคอนแสตนตินรับศีลจุ่ม (ภาษาอังกฤษ: The Baptism of Constantine) เป็นจิตรกรรมฝาผนังที่เขียนโดยผู้ช่วยของราฟาเอลจิตรกรสมัยเรอเนซองส์ชาวอิตาลี ผู้ที่น่าจะเป็นผู้เขียนคือจานฟรานเชสโค เพ็นนิ (Gianfrancesco Penni) ภาพเขียนอยู่ในวังวาติกันในประเทศอิตาลี  
จานฟรานเชสโค เพ็นนิเขียนภาพนี้ระหว่างปี ค.ศ. 1517  ถึงปี ค.ศ. 1524 หลังจากที่ราฟาเอลเสียชีวิตในปี ค.ศ. 1520 เพ็นนิกับสมาชิกในเวิร์คช็อพของราฟาเอลก็วาดภาพที่ได้รับค่าจ้างไว้จนเสร็จ ซึ่งเป็นงานจิตรกรรมฝาผนังตกแต่งห้องชุดที่ปัจจุบันเรียกว่า “ห้องราฟาเอล” (Stanze di Raffaello) ภายในวังวาติกัน 
ภาพ “จักรพรรดิคอนแสตนตินรับศีลจุ่ม” ตั้งอยู่ภายในห้องโถงคอนแสตนติน (Sala di Costantino) ในภาพเป็นภาพจักรพรรดิคอนแสตนตินที่ 1 ก่อนที่จะเสด็จสวรรคต ทรงคุกพระเพลาเพื่อรับศีลจุ่มสมเด็จพระสันตะปาปาซิลเวสเตอร์ที่ 1 แต่จิตรกรใช้เครื่องหมายของพระสันตะปาปาคลีเมนต์ที่ 7 ผู้ที่เป็นผู้สั่งจ้างให้เขียนภาพบนผนังให้เสร็จแทนที่    พระสันตะปาปาคลีเมนต์ที่ 7 ทรงสั่งให้เขียนต่อจากงานที่ค้างไว้ระหว่างที่หยุดไปในสมัยพระสันตะปาปาเฮเดรียนที่ 6
ขณะที่ภาพมีลักษณะทั่วไปเป็นแบบสมัยเรอเนซองส์สูง แต่ภาพหมู่ชนในภาพมีเป็นลักษณะแบบลัทธิแมนเนอริสม์ที่ออกไปทางซับซ้อนและไม่ประสานกัน

**ดูเพิ่ม**
จิตรกรรมฝาผนัง
*จักรพรรดิคอนแสตนตินที่ 1
หมวดหมู่:จิตรกรรมในคริสต์ทศวรรษ 1510
หมวดหมู่:จิตรกรรมในคริสต์ทศวรรษ 1520
หมวดหมู่:จิตรกรรมฝาผนัง
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมจริตนิยม
หมวดหมู่:โจวัน ฟรันเชสโก เปนนี
หมวดหมู่:จิตรกรรมประวัติศาสตร์
หมวดหมู่:ห้องราฟาเอล
สถาบันจอห์น เอฟ. เคนเนดีเพื่อศิลปะการแสดง

สถาบันจอห์น เอฟ. เคนเนดีเพื่อศิลปะการแสดง หรือเรียกสั้นๆ ว่า ศูนย์เคนเนดี (John F. Kennedy Center for the Performing Arts หรือ John F. Kennedy Memorial Center for the Performing Arts หรือ Kennedy Center) เป็นโรงละครแห่งชาติตั้งอยู่ที่ริมฝั่งแม่น้ำโพโตแม็คติดกับวอเตอร์เกทคอมเพล็กซ์ในกรุงวอชิงตัน ดี.ซี.ในประเทศสหรัฐอเมริกา โดยมีเอ็ดเวิร์ด เดอร์เรลล์ สโตน (Edward Durrell Stone) เป็นสถาปนิก เปิดเพื่อการแสดงเป็นครั้งแรกเมื่อค.ศ. 1971
ศูนย์เคนเนดีเป็นองค์การที่เป็นเอกลักษณ์ในการแสดงถึงความร่วมมือของรัฐบาลและเอกชนเพราะตัวสิ่งก่อสร้างเป็นทั้งอนุสาวรีย์ที่สร้างเพื่อเป็นเกียรติแก่ประธานาธิบดีจอห์น เอฟ. เคนเนดีและโรงละครแห่งชาติซึ่งครอบคลุมการให้การศึกษาและเผยแพร่การศึกษาซึ่งได้รับเงินทุนเกือบทั้งหมดจากการขายตั๋วการแสดงและทุนที่ได้รับจากเอกชน, บริษัท, และองค์การส่วนบุคคล
ตัวสิ่งก่อสร้างออกแบบโดยสถาปนิกเอ็ดเวิร์ด เดอร์เรลล์ สโตน และสร้างโดยผู้รับเหมาจอห์น แม็คเชน (John McShain) จากฟิลาเดลเฟีย ศูนย์เคนเนดีบริหารโดยสถาบันสมิธโซเนียนโดยได้รับเงินงบประมาณทุกปีจากรัฐบาลกลางในการบำรุงรักษาและบริหารตัวสิ่งก่อสร้าง 

**อ้างอิง**
หมวดหมู่:โรงละครในสหรัฐ
หมวดหมู่:สิ่งก่อสร้างในวอชิงตัน ดี.ซี.
หมวดหมู่:จอห์น เอฟ. เคนเนดี